CELEX: 32014D0351
Language: sk
Date: 2014-05-13 00:00:00
Title: 2014/351/EÚ: Rozhodnutie Rady z 13. mája 2014 o uzavretí protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami

14.6.2014   
            
            
               SK
            
            
               Úradný vestník Európskej únie
            
            
               L 175/24
            
         ROZHODNUTIE RADY
   z 13. mája 2014
   o uzavretí protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami
   
      (2014/351/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada prijala 15. novembra 2007 nariadenie (ES) č. 31/2008 o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou (1) (ďalej len „dohoda o partnerstve“).
            
         
               (2)
            
            
               Únia rokovala s Madagaskarskou republikou o novom protokole udeľujúcom rybolovné možnosti plavidlám EÚ vo vodách, ktoré patria pod zvrchovanosť alebo súdnu právomoc Madagaskaru, pokiaľ ide o rybolovné záležitosti (ďalej len „nový protokol“).
            
         
               (3)
            
            
               Tento nový protokol bol podpísaný na základe rozhodnutia 2012/826/EÚ (2) a predbežne sa vykonáva od 28. novembra 2012.
            
         
               (4)
            
            
               Tento protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol dohodnutý medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej Dohody o partnerstve v sektore rybolovu medzi Európskym spoločenstvom a Madagaskarskou republikou (ďalej len „protokol“) (3).
   Článok 2
   Predseda Rady vydá v mene Únie oznámenie stanovené v článku 16 protokolu (4).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 13. mája 2014
      
         
            Za Radu
         
         
            predseda
         
         E. VENIZELOS
      
   
   
      (1)  Ú. v. EÚ L 15, 18.1.2008, s. 1.
   
      (2)  Rozhodnutie Rady 2012/826/EÚ z 28. novembra 2012 o podpise v mene Európskej únie a predbežnom vykonávaní protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami (Ú. v. EÚ L 361, 31.12.2012, s. 11).
   
      (3)  Text protokolu bol uverejnený v Ú. v. EÚ L 361, 31.12.2012, s. 12 spolu s rozhodnutím o jeho podpise.
   
      (4)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.